مجزرة الدامور هى مجزرة ارتكبها الفلسطينيين فى حق اللبنانيين فى مدينة الدامور المسيحية. المجزرة حصلت فى 20 يناير 1976 وقت الحرب الاهليه اللبنانيه على ايدين ميليشيات منظمة التحرير الفلسطينيه. الفلسطينيين قتلوا فى اللبنانيين وولعوا فى الكنيسة وطلّعوا الجثث من المقابر وبعتروها على الارض. والسكان الباقيين اضطروهم يهربوا ويسيبوا المدينة. مجزرة الدامور كانت رد لمجزرة الكرنتينا اللى ارتكبتها الكتايب. افراد ميليشيا منظمة التحرير الفلسطينيه دمروا المباني فى الجزء اللى على البحر من المدينه و ارتكبوا مذابح اباده جماعيه ضد السكان المسيحيين , بالإضافه لنبش مقابر الطايفه المارونيه . الميليشيات الفلسطينيه قامت بتفجير كنيسة مار الياس و علقوا على حيطانها صور لميليشيا منظمة التحرير وهما ماسكين بنادق AK47 و بورتريه لياسر عرفات. فيه مصادر تانية بتقول ان الكنيسه بعد هدمها تم استخدام حطامها للتدريب على ضرب النار بسبب العلامات اللى لقوها مرسومه على الحيطه الشرقيه من حطام الكنيسه. الميليشيا الفلسطينيه اللى هاجمت الدامور قامت بإعدام 20 واحد من الكتايب رمياً بالرصاص. و وصل اجمالي عدد الضحايا لـ 584 اغلبهم من المدنيين ماتوا خلال المعارك او فى المذبحه اللى حصلت بعد ما الفلسطينيين استولوا ع المدينه , و بقية السكان تم تهجيرهم بالعافيه. بعد المذبحه كان كل اهل الدامور اما هربوا او اتقتلوا. من ضمن الناس اللى اتقتلوا كانت عيلة ايلي حبيقه وخطيبته.